1979L0373 — LT — 20.04.2009 — 008.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

►B TARYBOS DIREKTYVA 1979 m. balandžio 2 d. dėl ►M15 apyvarta ◄ kombinuotaisiais pašarais (79/373/EEB) (OL L 086, 6.4.1979, p.30)

iš dalies keičiamas:





iš dalies keičiamas:







(*) Šis aktas nebuvo skelbtas lietuvių kalba.









▼B

TARYBOS DIREKTYVA

1979 m. balandžio 2 d.

dėl ►M15 apyvarta ◄ kombinuotaisiais pašarais

(79/373/EEB)







EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius, atsižvelgdama į Komisijos pasiūlymą ( 1 ), atsižvelgdama į Europos Parlamento nuomonę ( 2 ), atsižvelgdama į Ekonomikos ir socialinių reikalų komiteto nuomonę ( 3 ), kadangi gyvulininkystės produkcija užima labai svarbią vietą Europos ekonominės bendrijos žemės ūkio sektoriuje; kadangi geri rezultatai labai priklauso nuo tinkamų ir geros kokybės pašarų; kadangi, atsižvelgiant į kombinuotųjų pašarų svarbą, pašarų naudojimą reglamentuojančios taisyklės turi didelę įtaką žemės ūkio našumui; kadangi, nustatant ►M15 apyvarta ◄ kombinuotaisiais pašarais tvarką, reikia užtikrinti, kad šie pašarai darytų teigiamą poveikį gyvulininkystės produkcijai; kadangi pašarai visada turi būti sveiki, be priemaišų ir tinkamos rinkai kokybės; kadangi jie neturi kelti pavojaus gyvūnų arba žmonių sveikatai, o jų pardavimo būdas neturi klaidinti; kadangi būtina pateikti vartotojui tikslią ir prasmingą informaciją apie turimus kombinuotuosius pašarus; kadangi dėl šios priežasties reikėtų deklaruoti bent jau analitinių sudedamųjų medžiagų, turinčių tiesioginę įtaką pašarų kokybei, kiekius; kadangi tol, kol bus priimtos papildomos nuostatos, ir žinant kai kuriose valstybėse narėse nusistovėjusią tvarką, reikia, laikinai leisti nacionalinėms vyriausybėms reikalauti detalesnių deklaracijų apie pašarų sudėtį, nurodant ir analitines ►M11 pašarinės žaliavos ◄ medžiagas ir ingredientus; kadangi tokių deklaracijų galima pareikalauti tik taip, kaip yra numatyta šioje direktyvoje; be to, kadangi visiems pašarų gamintojams turėtų būti suteikta galimybė ženklinant etiketėmis pateikti tam tikrą informaciją, kuri yra naudinga pirkėjui; kadangi ir valstybėms narėms yra palikta teisė įgalioti gamintojus pateikti papildomą informaciją; kadangi tol, kol bus priimtos Bendrijos nuostatos, valstybės narės gali ir toliau reikalauti, kad jų teritorijose parduodami kombinuotieji pašarai būtų sudaryti iš tam tikrų ►M11 pašarinės žaliavos ◄ arba kad tokiuose kombinuotuosiuose pašaruose nebūtų tam tikrų ►M11 pašarinės žaliavos ◄ , jeigu jų teisės aktai numato tokius apribojimus, kai priimama ši direktyva; kadangi, kol nėra nustatyti Bendrijos metodai, valstybės narės neturės galimybės reikalauti arba leisti, kad būtų nurodytos energinės vertės, nebent to yra reikalaujama arba tai yra leidžiama jų teritorijose priimant šią direktyvą; kadangi, siekiant tinkamai apsaugoti pirkėjus, kombinuotaisiais pašarais įprastai turėtų būti prekiaujama sandariai uždarytose pakuotėse arba konteineriuose; tačiau kadangi, esant tam tikroms Bendrijos nustatytoms aplinkybėms, reikia padaryti tam tikras šios taisyklės išimtis; kadangi valstybės narės privalo užtikrinti, kad Bendrijoje nebūtų taikomi jokie ►M15 apyvarta ◄ šios direktyvos nuostatas atitinkančiais kombinuotaisiais pašarais apribojimai dėl jų žymėjimo arba įpakavimo; kadangi valstybės narės privalo imtis tinkamų kontrolės priemonių, kad ►M15 apyvarta ◄ metu būtų laikomasi kombinuotiesiems pašarams taikomų nuostatų; kadangi, siekiant palengvinti numatytų priemonių įgyvendinimą, ypač siekiant jas prireikus pakeisti ir papildyti, reikėtų numatyti tam tikrą tvarką, kuri užtikrintų glaudų bendradarbiavimą tarp valstybių narių ir Komisijos Pašarų nuolatiniame komitete, įsteigtame remiantis Sprendimu 70/372/EEB ( 4 ); kadangi šia direktyva numatomi kai kurie nacionaliniai nukrypimai; kadangi dėl šios priežasties būtina įtraukti nuostatą, kad kai kurie iš šių nukrypimų būtų peržiūrėti per nustatytą laikotarpį, PRIĖMĖ ŠIĄ DIREKTYVĄ:







1 straipsnis

1. Ši direktyva yra taikoma kombinuotiesiems pašarams, kuriais prekiaujama Bendrijoje.

2. Ši direktyva taikoma nepažeidžiant nuostatų dėl:

a) ►M11 pašarinės žaliavos ◄ ;

b) pašarų priedų;

▼M5

c) nepageidaujamų medžiagų ir produktų gyvūnų mityboje;

▼B

d) maksimalių leistinų pesticidų likučių, esančių žmonių arba gyvūnų mitybai skirtuose produktuose, lygių nustatymo;

e) žemės ūkio produktų rinkų organizavimo;

▼M5

f) tam tikrų gyvūnų mitybai naudojamų produktų;

▼M7

g) valstybių narių įstatymų, susijusių su tam tikrų fasuotų produktų skirstymu pagal masę arba pagal tūrį, derinimu;

▼M9

h) pašarai, skirti konkretiems mitybos tikslams.

▼B

2 straipsnis

Šioje direktyvoje vartojamos sąvokos:

▼M5

a) pašarai – tai natūralūs, švieži ar konservuoti augalinės arba gyvūninės kilmės produktai bei pramoninio perdirbimo būdu gauti jų produktai, taip pat grynos arba mišinyje panaudotos organinės ir neorganinės medžiagos, su priedais arba be jų, skirti gyvūnams šerti;

▼M11

b) kombinuotieji pašarai – tai pašarinių žaliavų mišiniai su priedais ar be jų, vartojami kaip visaverčiai pašarai ar pašarų papildai gyvūnams šerti;

▼B

c) paros racionas – tai vidutinis 12 % drėgnumo pašarų kiekis, kurio reikia įvairių rūšių, veislių, amžiaus kategorijų ir produktyvumo gyvūnams per parą;

d) visaverčiai pašarai – suderinti pašarų mišiniai, savo sudėtimi pakankami paros racionui;

e) pašarų papildai – pašarų mišiniai, kurie turi didelį kai kurių medžiagų kiekį, tačiau savo sudėtimi pakankami paros racionui tik derinant juos su kitais pašarais;

f) mineraliniai pašarai – tai pašarų papildai, daugiausia sudaryti iš mineralų ir turintys ne mažiau kaip 40 % žalių pelenų;

g) melasiniai pašarai – tai pašarų papildai iš melasos, turintys ne mažiau kaip 14 % cukraus, išreikšto sacharoze;

h) gyvūnai – tai tokių rūšių ūkinės paskirties gyvūnai, kuriuos paprastai laiko ir šeria arba naudoja maistui žmogus;

i) naminiai gyvūnėliai – tai tokios rūšies gyvūnai, išskyrus tuos, kurie auginami kailiui, kuriuos paprastai laiko ir šeria žmogus, bet nenaudoja maistui;

▼M5

j) pieno pakaitalai – tai kombinuotieji pašarai, sausi ar praskiesti tam tikru skysčio kiekiu, skirti gyvūnų jaunikliams šerti kaip pieno po krekenų papildas arba pakaitalas arba šerti skerdimui skirtus veršiukus;

▼M11

k) pašarinės žaliavos – tai įvairūs natūralaus pavidalo, švieži arba konservuoti augalinės ar gyvūninės kilmės produktai, gauti perdirbant minėtus produktus pramoniniu būdu, ir organinės bei neorganinės medžiagos, su priedais arba be jų, skirti gyvuliams šerti tiesiogiai arba, juos perdirbus, naudoti ruošiant kombinuotuosius pašarus arba kaip premiksų užpildą;

▼M7

l) minimalus kombinuotojo pašaro saugojimo laikas — tai laikas, per kurį tinkamomis sandėliavimo sąlygomis pašaras išlaiko savo specifines savybes;

▼M15

m) išleidimas į apy vartą ar apyvarta – tai kombinuotųjų pašarų laikymas, siekiant juos parduoti, įskaitant siūlymą parduoti, taip pat siekiant juos kuriuo nors kitu būdu perduoti tretiesiems asmenims už atitinkamą kainą arba nemokamai, taip pat pats pardavimas ir kiti perdavimo būdai.

▼B

3 straipsnis

Valstybės narės nustato, kad būtų pardavinėjami tik geros kokybės, be priemaišų ir tinkami prekiauti kombinuotieji pašarai. Jos taip pat nustato, kad kombinuotieji pašarai nekenktų gyvūnų arba žmonių sveikatai ir kad jų pateikimo arba prekiavimo jais būdas negalėtų suklaidinti.

4 straipsnis

1. Valstybės narės nustato, kad kombinuotieji pašarai būtų parduodami tik sandariai uždarytose pakuotėse arba konteineriuose. Jos taip pat nustato, kad pakuotės arba konteineriai būtų uždaromi taip, kad juos atidarius sugadintas antspaudas negalėtų būti dar kartą panaudotas.

▼M19

2. Komisija nustato 1 dalyje nurodyto principo taikymo išimtis, kurias turi patvirtinti Bendrija. Šios priemonės, skirtos iš dalies pakeisti neesmines šios direktyvos nuostatas, inter alia, ją papildant, patvirtinamos pagal 13 straipsnio 3 dalyje nurodytą reguliavimo procedūrą su tikrinimu, jeigu užtikrinamas kombinuotųjų pašarų tapatumas ir kokybė.

▼M7

5 straipsnis

1. Valstybės narės nustato, kad kombinuotieji pašarai negali būti parduodami, jei tam tikslui nustatytoje vietoje ant pakuotės, taros arba ant pritvirtintos etiketės, specialiai tam tikslui skirtoje vietoje, aiškiai matomoje vietoje įskaitomomis ir neištrinamomis raidėmis nėra nurodyta apačioje išvardyta smulki informacija, už kurios pateikimą atsakingi Bendrijoje įsteigti gamintojas, pakuotojas, importuotojas, pardavėjas ar platintojas:

a) atitinkamas užrašas: „visavertis pašaras“, „pašaro papildas“, „mineraliniai papildai“, „melasos papildai“, „visavertis pašarinis pieno pakaitalas“, „pašarinis pieno pakaitalo papildas“;

b) gyvūno, kuriam skirtas kombinuotasis pašaras, rūšis arba kategorija;

c) pašaro vartojimo instrukcija, kurioje nurodoma pašaro paskirtis;

d) visų, išskyrus naminiams gyvūnėliams (bet ne katėms ir šunims) skirtų, kombinuotųjų pašarų ►M11 pašarinės žaliavos ◄ , deklaruotini pagal 5c straipsnį;

e) prireikus — priedo A dalyje numatytų analizinių sudedamųjų dalių deklaravimas;

f) atitinkamais atvejais — priedo B dalies 1, 2 ir 3 stulpeliuose numatytos deklaracijos;

g) asmens, atsakingo už šioje straipsnio dalyje numatytą informaciją, vardas, pavardė arba verslo pavadinimas ir adresas arba verslo registravimo vieta;

h) grynasis kiekis, išreikštas masės vienetais, kai produktai yra kieto pavidalo, ir masės arba tūrio vienetais, kai jie skysti;

i) minimalus saugojimo laikas, nurodytinas pagal 5d straipsnio 1 dalies reikalavimus;

▼M16

j) partijos numeris;

▼M15

k) nuo 2001 m. balandžio 1 d. – patvirtinimo numeris, įmonei suteiktas pagal 1995 m. gruodžio 22 d. Tarybos direktyvos 95/69/EEB, nustatančios pašarų sektoriuje veikiančių tam tikrų įmonių ir tarpininkų patvirtinimo ir įregistravimo sąlygas ir tvarką ( 5 ), 5 straipsnį, arba tam tikrais atvejais – registracijos numeris, suteiktas pagal tos direktyvos 10 straipsnį.

▼ —————

▼M7

2. Valstybės narės nustato, kad tuo atveju, kai kartu su kombinuotaisiais pašarais, kurie realizuojami cisternose ar panašiose transporto priemonėse arba kuriems taikomos 4 straipsnio 2 dalies nuostatos, pateikiamas lydraštis, kuriame nurodoma šio straipsnio 1 dalyje pateikta išsami informacija. Jeigu pašarai yra parduodami mažais kiekiais galutiniam vartotojui, šie duomenys gali būti pateikti pirkėjui atitinkamu pranešimu prekybos vietoje.

3. Valstybės narės nustato, kad šio straipsnio 1 dalyje minimoje vietoje kartu su 1 dalyje išvardyta informacija gali būti užrašyti tik šie papildomi duomenys:

a) asmens, atsakingo už informaciją etiketėje, identifikacinis ženklas arba prekės ženklas;

b) gamintojo, jei jis nėra atsakingas už informaciją etiketėje, pavardė arba verslo pavadinimas ir adresas arba verslo registravimo vieta;

▼M16 —————

▼M7

d) valstybė, kurioje pagamintas ar apdirbtas šis produktas;

e) produkto kaina;

f) produkto aprašas arba prekės ženklas;

▼M16 —————

▼M7

h) prireikus, informacija, susijusi su 14 straipsnio a punkto nuostatomis;

i) nuoroda į pašaro fizinę būklę arba į konkretų jo perdirbimo būdą;

j) prireikus, analizinių sudedamųjų dalių deklaravimas priedo A dalyje numatytais atvejais;

k) priedo B dalies 1, 2 ir 4 stulpeliuose numatytos deklaracijos;

l) pagaminimo data, nurodytina pagal 5d straipsnio 2 dalies nuostatas.

4. Valstybės narės, kurių teritorijose gaminami ir parduodami pašarai, gali:

a) leisti, kad šio straipsnio 1 dalies b, f ir h punktuose paminėta informacija būtų nurodoma tik lydraštyje;

b) nurodyti oficialų kodą, pagal kurį būtų galima nustatyti gamintojo tapatybę, jei jis nėra atsakingas už duomenų pateikimą.

5. Valstybės narės nustato, kad:

a) šio straipsnio 1 dalies b ir c punktuose nurodytos informacijos nereikalaujama, kai kombinuotųjų pašarų ►M11 pašarinės žaliavos ◄ , kurių yra ne daugiau kaip trys, yra aiškiai apibūdinti apraše;

b) šio straipsnio 1 dalies e ir f punktuose minimų deklaracijų nereikalaujama nesmulkintų grūdų mišiniams; tačiau jos gali būti pateikiamos;

c) įrašai „visavertis pašaras“ arba „pašaro papildas“ apie pašarus, skirtus naminiams gyvūnėliams, išskyrus šunis ir kates, gali būti keičiami įrašu „kombinuotasis pašaras“. Tuo atveju deklaracijos, kurių reikalaujama arba kurios leidžiamos šiuo straipsniu, yra tokios, kokios nustatytos visaverčiams pašarams;

▼M16

d) minimali saugojimo trukmė, visas kiekis, partijos numeris ir patvirtinimo ar registracijos numeris gali būti pateikti plote, kuris nėra skirtas pateikti 1 dalyje minimą ženklinimo informaciją; šiuo atveju, kartu su tokia informacija nurodoma ir vieta, iš kurios tokia informacija yra gaunama.

▼M7

6. Naminiams gyvūnėliams skirti įrašai apie kombinuotuosius pašarus gali būti keičiami taip:

a) angliški: „compound feedingstuff“, „complementary feedingstuff“ ir „complete feedingstuff“ — įrašais „compound pet food“, „complementary pet food“ ir „complete pet food“ atitinkamai;

b) ispaniški: „pienso“ — įrašu „alimento“;

c) olandiški: „mengvoeder“, „aanvullend diervoeder“ ir „volledig diervoeder“ — atitinkamai įrašais „samengesteld voeder“, „aanvullend samengesteld voeder“ ir „volledig samengesteld voeder“.

▼M7 —————

▼M16

5c straipsnis

1. Visos pašarinės žaliavos, panaudotos kombinuotiesiems pašarams paruošti, išvardijamos nurodant konkrečius jų pavadinimus.

2. Kombinuotiesiems pašarams skirtų pašarinių žaliavų sąrašas sudaromas laikantis tokių taisyklių:

a) jei kombinuotieji pašarai skirti gyvūnams, kurie nėra naminiai gyvūnėliai: i) pateikiamas pašarinių žaliavų, panaudotų pašarams paruošti, sąrašas, kuriame žaliavos surašomos eilės tvarka pagal mažėjančią procentinę masės dalį pašaruose; ii) nurodant minėtąsias procentines dalis, leidžiama ± 15 % nuokrypis nuo deklaruojamosios vertės;

b) jei pašarai skirti naminiams gyvūnėliams: pateikiamas pašarinių žaliavų, panaudotų pašarams paruošti, sąrašas, kuriame nurodomas panaudotų žaliavų kiekis arba jos surašomos eilės tvarka pagal mažėjančią procentinę masės dalį.

3. Jei kombinuotieji pašarai skirti naminiams gyvūnėliams, vietoje pašarams paruošti panaudotos pašarinės žaliavos konkretaus pavadinimo galima nurodyti pavadinimą kategorijos, kuriai priklauso pašarams skirta pašarinė medžiaga, nurodant keletą pašarinių žaliavų apimančias kategorijas, nustatytas pagal 10 straipsnio a dalį.

Jei naudojama viena iš čia minėtų deklaravimo formų, kita forma nenaudojama, nebent jei viena iš pašarinių medžiagų nepriskirta jokiai apibrėžtai kategorijai; tokiu atveju pašarams skirta pašarinė medžiaga, pavadinta konkrečiu pavadinimu, įrašoma į sąrašą, sudarytą tų kategorijų procentinės svorio dalies mažėjimo tvarka.

4. Ženklinant etiketėmis naminiams gyvūnėliams skirtus kombinuotuosius pašarus, galima atskirai nurodyti, kad jiems paruošti panaudota viena arba daugiau pašarinių žaliavų, dėl kurių pašarai priskiriami tam pašarų tipui, arba kad jiems paruošti panaudotas mažas tokių pašarinių žaliavų kiekis. Tokiu atveju šalia deklaracijos, kuria atkreipiamas ypatingas dėmesys į pašarinę (-es) žaliavą (-as), arba pašarinių žaliavų sąraše reikia aiškiai nurodyti mažiausią ir didžiausią kiekį, išreikštą panaudotos pašarinės (-ių) žaliavos (-ų) procentine masės dalimi, prie tam tikros pašarinių žaliavų kategorijos nurodant pašarinę (-es) medžiagą (-as) ir procentinę (-es) dalį (-is).

▼M7

5d straipsnis

1. Minimalus saugojimo laikas nurodomas taip:

— „vartoti iki…“ data (metai, mėnuo, diena), pateikiant informaciją apie mikrobiologiškai neatsparius pašarus,

— „geriausia suvartoti iki…“ data (metai, mėnuo, diena), pateikiant informaciją apie kitus pašarus.

▼M15

Tais atvejais, jei kitos kombinuotuosius pašarus reglamentuojančios Bendrijos nuostatos reikalauja nurodyti minimalų saugojimo ar garantijos galiojimo laiką, pateikiama pirmojoje pastraipoje paminėta informacija, nurodant tik anksčiausią datą.

▼M7

2. Pagaminimo data nurodoma taip:

pagaminta… (metai, mėnesiai, dienos) prieš nurodytą saugojimo terminą.

Jei taikomas 5 straipsnio 5 dalies d punktas, po aukščiau minėto įrašo nurodoma, kurioje vietoje įrašytas saugojimo laikas.

5e straipsnis

Asmuo, atsakingas už duomenų apie kombinuotąjį pašarą pateikimą etiketėje, gali pateikti daugiau informacijos, negu reikalaujama šioje Direktyvoje.

Tačiau tokia informacija:

▼M9

— nebūtina nurodyti kitų sudedamųjų dalių arba jų kiekio, išskyrus tas, kurias būtina deklaruoti pagal šios direktyvos 5 straipsnį arba pagal 1993 m. rugsėjo 13 d. Tarybos direktyvos 93/74/EEB dėl pašarų konkretiems mitybos tikslams ( 6 ) 5 straipsnio 2 dalį,

▼M7

— neturi klaidinti vartotojo, ypač nepriskirti pašarui tokio poveikio arba tokių savybių, kokių jis neturi, arba nebandyti įteigti, kad jis turi ypatingų savybių, kai iš tikrųjų tokių savybių turi visi panašūs pašarai,

— neturi tvirtinti, kad pašaras apsaugos nuo ligos arba išgydys,

— turi remtis objektyviais arba kiekybiškai įvertinamais kriterijais, kuriuos galima pagrįsti,

— turi būti aiškiai atskirta nuo visų 5 straipsnyje nurodytų duomenų.

▼M7

6 straipsnis

Valstybės narės nustato, kad ►M15 apyvarta ◄ kombinuotuosius pašarus taikomos priedo A dalyje pateiktos bendrosios nuostatos.

▼M7 —————

▼B

9 straipsnis

Valstybės narės užtikrina, kad dėl priežasčių, susijusių su šios direktyvos nuostatomis, kombinuotiesiems pašarams nebus taikomi kiti, nei nurodyta šioje direktyvoje ►M15 apyvarta ◄ apribojimai.

▼M19

10 straipsnis

Atsižvelgdama į mokslo ir technikos raidą, Komisija:

a) nustato kategorijas, sugrupuojančias keletą pašarinių žaliavų;

b) nustato kombinuotųjų pašarų energinės vertės apskaičiavimo metodus;

c) priima priedo pakeitimus.

Visos pirmiau minėtos priemonės, skirtos iš dalies pakeisti neesmines šios direktyvos nuostatas, inter alia, ją papildant, patvirtinamos pagal 13 straipsnio 3 dalyje nustatytą reguliavimo procedūrą su tikrinimu.

▼M7

10a straipsnis

1. Valstybės narės nustato, ►M11 pagrindinės pašarinės žaliavos, kurių sąrašas pateiktas 1996 m. balandžio 29 d. Tarybos direktyvos 96/25/EB dėl pašarinių žaliavų apyvartos, iš dalies pakeičiančios Direktyvas 70/524/EEB, 74/63/EEB, 82/471/EEB ir 93/74/EEB ir panaikinančios Direktyvą 77/101/EEB ( 7 ), priedo B dalyje ◄ paminėtą sąrašą įtraukti ►M11 pašarinės žaliavos ◄ gali būti deklaruoti tik tame sąraše nurodytais pavadinimais ir su sąlyga, kad jie atitinka ten pat esančius aprašus bei minimalius sudėties reikalavimus.

▼M11

2. Valstybės narės užtikrina, kad būtų laikomasi Direktyvos 96/25/EB priedo A dalies „Bendrosios nuostatos“ I, II, III ir IV skirsnių nuostatų.

▼M15

3. Valstybės narės reikalauja, kad Direktyvos 96/25/EB 11 straipsnio b punkte numatytame sąraše nurodytos pašarinės žaliavos nebūtų dedamos į kombinuotuosius pašarus kaip pašarinės žaliavos, remdamasi toje direktyvoje nustatytomis nuostatomis.

▼M11

11 straipsnis

Vykstant ►M15 apyvarta ◄ Bendrijoje, važtaraštyje, ant pakuotės, ant talpyklos ar prie jų pritvirtintoje etiketėje išspausdinti duomenys pateikiami bent viena ar keliomis kalbomis, kurias paskirties valstybė nurodo kaip nacionalines ar oficialias Bendrijos kalbas.

▼M7

12 straipsnis

Siekdamos užtikrinti, kad būtų laikomasi šios direktyvos reikalavimų, valstybės narės imasi visų reikiamų priemonių, kad gamybos arba ►M15 apyvarta ◄ metu būtų atliktas oficialus produkto patikrinimas, bent jau imant mėginius.

▼M16

Jos nustato, kad kombinuotųjų pašarų gamintojai būtų įpareigojami, valdžios institucijoms, atsakingoms už oficialių patikrinimų organizavimą pareikalavus, pateikti joms visus dokumentus, susijusius su pašarų, numatytų išleisti į apyvartą, sudėtimi, kurie leistų patikrinti, ar etiketėse pateikta tiksli informacija.

▼M18

13 straipsnis

1. Komisijai padeda Maisto grandinės ir gyvūnų sveikatos nuolatinis komitetas, įsteigtas Reglamento (EB) Nr. 178/2002 ( 8 ) 58 straipsniu.

2. Kai daroma nuoroda į šį straipsnį, taikomi Sprendimo 1999/468/EB ( 9 ) 5 ir 7 straipsniai.

Sprendimo 1999/468/EB 5 straipsnio 6 dalyje nustatytas terminas yra trys mėnesiai.

▼M19

3. Jei yra nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnio nuostatas.

▼B

14 straipsnis

Ši direktyva neturi jokios įtakos valstybių narių teisei:

a) rekomenduoti tas kombinuotųjų pašarų rūšis, kurios turi tam tikrų analitinių savybių;

b) susilaikyti nuo šios direktyvos nuostatų taikymo kombinuotiesiems pašarams, kurių bent jau tam tikras ženklinimas rodo, kad šie pašarai yra skirti eksportuoti į trečiąsias šalis;

c) susilaikyti nuo šios direktyvos nuostatų taikymo kombinuotiesiems pašarams, jeigu iš specialaus ženklinimo etikete matyti, kad šie pašarai yra skirti gyvūnams, laikomiems mokslo arba eksperimentiniams tikslams.

15 straipsnis

Ne vėliau kaip per trejus metus nuo pranešimo apie šią direktyvą Komisija remdamasi įgyta patirtimi pateikia Tarybai pasiūlymus dėl direktyvos pakeitimų, siekdama, kad vyktų laisvas kombinuotųjų pašarų judėjimas ir kad būtų panaikinti tam tikri ►M11 pašarinės žaliavos ◄ naudojimo ir ypač ženklinimo etiketėmis skirtumai. Taryba imasi veiksmų dėl šių pasiūlymų ne vėliau kaip po penkerių metų nuo pranešimo apie šią direktyvą gavimo dienos.

▼

15a straipsnis

Ne vėliau kaip 2006 m. lapkričio 6 d. Komisija pateikia Europos Parlamentui ir Tarybai valstybių narių pateiktos informacijos pagrindu parengtą ataskaitą apie 5 straipsnio 1 dalies j punkte ir 5 dalies d punkte bei 5c straipsnyje ir 12 straipsnio antroje pastraipoje numatytų priemonių, visų pirma nuostatų dėl pašarinių žaliavų procentinės masės dalies, įskaitant leistinus nuokrypius, nurodymo kombinuotųjų pašarų etiketėse, įgyvendinimą bei pasiūlymus kaip tas priemones pagerinti.

▼B

16 straipsnis

Valstybės narės priima įstatymus ir kitus teisės aktus, kurie, įsigalioję iki 1981 m. sausio 1d., įgyvendina šią direktyvą ir apie tai nedelsdamos praneša Komisijai.

▼M8

However, the Federal Republic of Germany may until 21 January 1992 derogate from the labelling provisions in Article 5 for compound feedingstuffs produced in the territory of the former German Democratic Republic.

▼B

17 straipsnis

Ši direktyva skirta valstybėms narėms.

▼M7









PRIEDAS

A DALIS

Bendrosios nuostatos

1. Jei nenurodyta kitaip, nurodyti arba deklaruotini kiekiai siejami su kombinuotojo pašaro mase.

2. Pašarų drėgnis turi būti nurodomas tuo atveju, jei jis yra didesnis nei: — 7 % — pieno pakaitalų ir kitų kombinuotųjų pašarų, kuriuose yra daugiau kaip 40 % pieno produkto, — 5 % — mineralinių papildų, kuriuose nėra organinių medžiagų, — 10 % — mineralinių papildų, kuriuose yra organinių medžiagų, — 14 % — kitų kombinuotųjų pašarų. Jei kombinuotųjų pašarų drėgnis neviršija aukščiau nustatytų ribų, jis vis tiek gali būti deklaruojamas.

3. Druskos rūgštyje netirpstančių pelenų kiekis kombinuotuosiuose pašaruose, kurių didžiąją dalį sudaro šalutiniai ryžių produktai, neturi viršyti 3,3 % sausosios medžiagos, o kituose pašaruose šie pelenai turi sudaryti 2,2 % sausosios medžiagos. Tačiau minėtų pelenų gali būti daugiau kaip 2,2 % tokiuose pašaruose: — kombinuotuosiuose pašaruose, kuriuose yra aprobuotų mineralinių rišamųjų medžiagų, — kombinuotuosiuose mineraliniuose papilduose, — kombinuotuosiuose pašaruose, kuriuose yra daugiau kaip 50 % cukrinių runkelių drožlių arba masės, — kombinuotuosiuose pašaruose, kurie yra skirti ūkiuose auginamoms žuvims šerti ir kuriuose yra daugiau kaip 15 % žuvies miltų, su sąlyga, kad jų kiekis bus deklaruotas procentais nuo viso pašarinės medžiagos kiekio. Jei druskos rūgštyje netirpstančių pelenų kiekis kombinuotuosiuose pašaruose neviršija aukščiau nustatytų ribų, jis vis tiek gali būti deklaruojamas.

4. Geležies kiekis pieno pakaitaluose, skirtuose veršiukams, kurių gyvasis svoris yra 70 kilogramų arba mažiau, turi būti ne mažesnis kaip 30 miligramų vienam kilogramui visaverčio pašaro, kurio drėgnis 12 %.

5. Jei 12 straipsniu reglamentuojamo oficialaus patikrinimo metu nustatoma, kad kombinuotojo pašaro, išskyrus naminiams gyvūnėliams skirtą pašarą, sudėtis skiriasi nuo deklaruotosios, vadovaujantis 3 straipsniu leidžiami šie minimalūs nukrypimai: 5.1. Jei užregistruotas kiekis yra mažesnis už deklaruotą: 5.1.1. Nevalyti baltymai: — 2 vienetai deklaruotam 20 % arba didesniam kiekiui, — 10 % deklaruoto kiekio, mažesnio kaip 20 %, bet ne mažesnio kaip 10 %, — 1 vienetas deklaruotam mažesniam kaip 10 % kiekiui. 5.1.2. Visas cukraus kiekis: — 2 vienetai deklaruotam 20 % arba didesniam kiekiui, — 10 % deklaruoto kiekio, mažesnio kaip 20 %, bet ne mažesnio kaip 10 %, — 1 vienetas deklaruotam mažesniam kaip 10 % kiekiui. 5.1.3. Krakmolas ir visas cukrus kartu su krakmolu: — 2,5 vieneto deklaruotam 25 % arba didesniam kiekiui, — 10 % deklaruoto kiekio, mažesnio kaip 25 %, bet ne mažesnio kaip 10 %, — 1 vienetas deklaruotam mažesniam kaip 10 % kiekiui. 5.1.4. Nevalyti aliejai ir riebalai: — 1,5 vieneto deklaruotam 15 % arba didesniam kiekiui, — 10 % deklaruoto kiekio, mažesnio kaip 15 %, bet ne mažesnio kaip 8 %, — 0,8 vieneto deklaruotam mažesniam kaip 8 % kiekiui. 5.1.5. Natris, kalis ir magnis: — 1,5 vieneto deklaruotam 15 % arba didesniam kiekiui, — 10 % deklaruoto kiekio, mažesnio kaip 15 %, bet ne mažesnio kaip 7,5 %, — 0,75 vieneto deklaruotam mažesniam kaip 7,5 %, bet ne mažesniam kaip 5 % kiekiui, — 15 % deklaruoto kiekio, mažesnio kaip 5 %, bet ne mažesnio kaip 0,7 %, — 0,1 vieneto deklaruotam mažesniam kaip 0,7 % kiekiui. 5.1.6. Visas fosforas ir kalcis: — 1,2 vieneto deklaruotam 16 % arba didesniam kiekiui, — 7,5 % deklaruoto kiekio, mažesnio kaip 16 %, bet ne mažesnio kaip 12 %, — 0,9 vieneto deklaruotam mažesniam kaip 12 %, bet ne mažesniam kaip 6 % kiekiui, — 15 % deklaruoto kiekio, mažesnio kaip 6 %, bet ne mažesnio kaip 1 %, — 0,15 vieneto deklaruotam mažesniam kaip 1 % kiekiui. 5.1.7. Metioninas, lizinas ir treoninas: — 15 % deklaruoto kiekio. 5.1.8. Cistinas ir triptofanas: — 20 % deklaruoto kiekio. 5.2. Kai užregistruotas kiekis yra didesnis už deklaruotąjį 5.2.1. Drėgnis: — 1 vienetas deklaruotam 10 % arba didesniam kiekiui, — 10 % deklaruoto kiekio, mažesnio kaip 10 %, bet ne mažesnio kaip 5 %, — 0,5 vieneto deklaruotam mažesniam kaip 5 % kiekiui. 5.2.2. Žali pelenai: — 1 vienetas deklaruotam 10 % arba didesniam kiekiui, — 10 % deklaruoto kiekio, mažesnio kaip 10 %, bet ne mažesnio kaip 5 %, — 0,5 vieneto deklaruotam mažesniam kaip 5 % kiekiui. 5.2.3. Žalia ląsteliena: — 1,8 vieneto deklaruotam 12 % arba didesniam kiekiui, — 15 % deklaruoto kiekio, mažesnio kaip 12 %, bet ne mažesnio kaip 6 %, — 0,9 vieneto deklaruotam mažesniam kaip 6 % kiekiui. 5.2.4. Druskos rūgštyje netirpstantys pelenai: — 1 vienetas deklaruotam 10 % arba didesniam kiekiui, — 10 % deklaruoto kiekio, mažesnio kaip 10 %, bet ne mažesnio kaip 4 %, — 0,4 vieneto deklaruotam mažesniam kaip 4 % kiekiui. 5.3. Kai nukrypstama į kitą pusę nei atitinkamai nurodyta 5.1 ir 5.2 punktuose 5.3.1. — 5.1 punkte nurodytos leistinų nukrypimų normos nevalytiems baltymams, nevalytiems aliejams ir riebalams, visam cukraus kiekiui, krakmolui dvigubinamos. — 5.1 ir 5.2 punktuose nurodytos leistinų nukrypimų normos visam fosforo kiekiui, kalciui, kaliui, magniui, natriui, žaliems pelenams, žaliai ląstelienai trigubinamos.

6. Jei 12 straipsniu reglamentuojamo oficialaus patikrinimo metu nustatoma, kad naminiams gyvūnėliams skirto kombinuotojo pašaro sudėtis skiriasi nuo deklaruotosios, vadovaujantis 3 straipsniu leidžiami šie minimalūs nukrypimai: 6.1. Kai užregistruotas kiekis yra mažesnis už deklaruotą: 6.1.1. Nevalyti baltymai: — 3,2 vieneto deklaruotam 20 % arba didesniam kiekiui, — 16 % deklaruoto kiekio, mažesnio kaip 20 %, bet ne mažesnio kaip 12,5 %, — 2 vienetai deklaruotam mažesniam kaip 12,5 % kiekiui. 6.1.2. Nevalyti aliejai ir riebalai: — 2,5 vieneto deklaruotam kiekiui. 6.2. Kai užregistruotas kiekis yra didesnis už deklaruotąjį: 6.2.1. Drėgnis — 3 vienetai deklaruotam 40 % arba didesniam kiekiui, — 7,5 % deklaruoto kiekio, mažesnio kaip 40 %, bet ne mažesnio kaip 20 %, — 1,5 vieneto deklaruotam mažesniam kaip 20 % kiekiui. 6.2.2. Žali pelenai: — 1,5 vieneto deklaruotam kiekiui. 6.2.3. Žalia ląsteliena: — 1 vienetas deklaruotam kiekiui. 6.3. Kai nukrypstama į kitą pusę nei atitinkamai nurodyta 6.1 ir 6.2 punktuose: 6.3.1. Nevalyti baltymai: — 6.1.1 punkte leistinas nukrypimas dauginamas iš dviejų. 6.3.2. Nevalyti aliejai ir riebalai: — taikoma 6.1.2 punkte nurodyta šios medžiagos leistino nukrypimo norma. 6.3.3. Žali pelenai, žalia ląsteliena: — 6.2.2 ir 6.2.3 punktuose nurodyta šių medžiagų leistino nukrypimo norma dauginama iš trijų.

▼M12

7. Kombinuotųjų pašarų, kuriuose yra iš žinduolių audinių gautų baltymų, ženklinimas etiketėmis. 7.1. Kombinuotųjų pašarų, kuriuose yra iš žinduolių audinių gautų baltymų ir kurie skirti šerti gyvūnus, išskyrus naminius gyvūnėlius, etiketėje turi būti toks teiginys: „Šių paprastųjų pašarų sudėtyje yra iš žinduolių audinių gautų baltymų, draudžiamų naudoti atrajojantiems gyvūnams šerti.“ Ši nuostata netaikoma: — pienui ir pieno produktams, — želatinai, ▼M14 — mažesnio kaip 10 000 daltonų molekulinio svorio hidrolizuoti baltymai: — i) gauti iš skerdykloje paskerstų gyvūnų kailių ir odų, Direktyvos 64/433/EEB I priedo VI skirsnyje nustatyta tvarka oficialiam veterinarijos gydytojui atlikus tų gyvūnų veterinarinį patikrinimą ante mortem ir pripažinus, kad tie gyvūnai tinkami skersti pagal tos direktyvos reikalavimus; ir ii) pagaminti taikant gamybos procesą, kurio metu buvo imtasi tam tikrų priemonių iki minimumo sumažinti kailių ir odų užteršimą, o ruošiant kailius ir odas jos buvo sūdomos, kalkinamos ir intensyviai skalaujamos, po to medžiaga 3 valandas buvo apdorojama didesniu kaip 11 ph esant 80 °C temperatūrai, tada 30 minučių termiškai apdorojama esant aukštesnei kaip 140 °C temperatūrai ir didesniam kaip 3,6 barų slėgiui, arba pagaminti naudojant lygiavertį procesą, kurį patvirtino Komisija, pasikonsultavusi su atitinkamu mokslo komitetu; ir iii) pateikti įmonės, taikančios savo patikrinimo programą (RVASVT), ▼M12 — kalcio hidrofosfatui, gautam iš kaulų, iš kurių pašalinti riebalai, — džiovintai plazmai ir kitiems kraujo produktams. 7.2. 3.2. Jei valstybė narė 3.1 punkto pirmajame sakinyje nustatyta tvarka uždraudžia duoti iš žinduolių audinių gautus baltymus tam tikriems gyvūnams, išskyrus atrajojančius gyvūnus, kuriems tokius baltymus galima duoti pagal Tarybos direktyvos 90/667/EEB ( 10 ) 1 straipsnio 2 dalį, 7.1 punkte nurodytame teiginyje reikia papildomai paminėti kitas gyvūnų rūšis ar kategorijas, kurioms taip pat taikomas šis draudimas duoti tuos produktus.

▼M7

B DALIS

Analizinių sudedamųjų dalių deklaravimas







Pašarai Analizinės sudedamosios dalys ir jų kiekiai Gyvūno rūšis arba kategorija Privalomasis deklaravimas pagal 5 straipsnio 1 dalies f punktą Neprivalomas deklaravimas pagal 5 straipsnio 3 dalies k punktą (1) (2) (3) (4) ▼M13 Visaverčiai pašarai — Nevalyti baltymai Gyvūnai, išskyrus naminiusgyvūnėliai, bet ne šunis irkates Naminiai gyvūnėliai,išskyrus šunis ir kates — Neapdoroti aliejai irriebalai — Žalia ląsteliena — Žali pelenai — Lizinas Kiaulės Visi gyvūnėliai, išskyruskiaules — Metioninas Paukščiai Visi gyvūnėliai, išskyruspaukščius — Cistinas … Visi gyvūnai — Treoninas … — Triptofanas … — Energinė vertė … Paukščiai (skaičiuojamataikant EB metodą) … Kiaulės ir atrajojantieji (skaičiuojamataikant oficialius nacionalinius metodus) — Krakmolas … Visi gyvūnai — Visas cukrus (išreikštassacharoze) … — Visas cukrus ir krakmolas … — Kalcis … — Natris … — Magnis … — Kalis … — Fosforas Žuvys, išskyrusdekoratyvines žuvis Gyvünai, išskyrus žuvis,bet ne dekoratyvines ▼M7 Pašarų papildai (mineraliniai) — Nevalyti baltymai … Visi gyvūnai — Žalia ląsteliena … — Žali pelenai … — Nevalyti aliejai ir riebalai — Lizinas … — Metioninas … — Cistinas … — Treoninas … — Triptofanas … — Kalcis Visi gyvūnai — Fosforas — Natris — Magnis Atrajojantieji Visi gyvūnai, išskyrus atrajojančiuosius — Kalis … Visi gyvūnai Pašarų papildai (melasos) — Nevalyti baltymai Visi gyvūnai — Žalia ląsteliena — Visas cukrus (išreikštas sacharoze) — Žali pelenai — Nevalyti aliejai ir riebalai Visi gyvūnai — Kalcis … — Fosforas … — Natris … — Kalis … — Magnis ≥ 0,5 % Atrajojantieji Visi gyvūnai, išskyrus atrajojančiuosius < 0,5 % … Visi gyvūnai Kiti pašarų papildai — Nevalyti baltymai Visi gyvūnai, išskyrus naminius, bet ne šunis ir kates Naminiai gyvūnėliai, išskyrus šunis ir kates — Nevalyti aliejai ir riebalai — Žalia ląsteliena — Žali pelenai — Kalcis ≥ 5 % Visi gyvūnai, išskyrus naminius Naminiai gyvūnėliai < 5 % … Visi gyvūnai — Fosforas ≥ 2 % Visi gyvūnai, išskyrus naminius Naminiai gyvūnėliai < 2 % … — Magnis ≥ 0,5 % Atrajojantieji Visi gyvūnai, išskyrus atrajojančiuosius < 0,5 % … Visi gyvūnai — Natris … — Kalis … — Energetinė vertė … Naminiai paukščiai (deklaruojama taikant EEB metodus) … Kiaulės ir atrajojantieji (deklaruojama taikant oficialius šalies metodus) — Lizinas Kiaulės Visi gyvūnai, išskyrus kiaules — Metioninas Naminiai paukščiai Visi gyvūnai, išskyrus naminius paukščius — Cistinas … Visi gyvūnai — Treoninas … — Triptofanas … — Krakmolas … — Visas cukrus (išreikštas sacharoze) … — Visas cukrus ir krakmolas …